**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 19.09.2022, ora 08.00 – 20.09.2022, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 20.09.2022, ora 07.00**

**RÂURI**

Debitele au fost în general în scădere exceptând râul Siret, cursul superior al Prutului, cursurile mijlocii si inferioare ale Someșului, Mureșului, Begăi, Timișului, Jiului, Sucevei, Bistriței (afluent al Siretului) și cursurile inferioare ale Crasnei, Barcăului, Crișurilor, Arieșului, Moldovei, Trotușului, Putnei și Rm. Sărat unde au fost în creștere datorită propagării.

Pe râurile din bazinele hidrografice Vedea, bazinul inferior al Argeșului, Bârlad, pe afluenții Prutului și cursul mijlociu și inferior al acestuia şi pe cele din Dobrogea, debitele au fost staționare.

Scurgeri importante pe versanţi, torenţi şi pâraie, viituri rapide pe râurile mici cu efecte de inundaţii locale şi creşteri importante de debite şi niveluri, s-au înregistrat pe unele râuri din Crișana și Maramureș, ca urmare a precipitațiilor mai însemnate cantitativ căzute în interval și propagării.

Debitele se situează în general la valori în jurul și peste normalele lunare, mai mici (cu valori sub 80% din mediile multianuale lunare) pe râurile din bazinele hidrografice: Vedea, Ialomița, Buzău, Rm. Sărat, Putna, Bârlad, Prut, cele din Dobrogea, bazinul mijlociu și inferior al Argeșului și unii afluenți ai Oltului mijlociu, cursurile inferioare ale Mureșului, Begăi, Timișului, Trotușului, Bistriței, Moldovei, Sucevei, pe cursul Siretului.

Este în vigoare **AVERTIZAREA HIDROLOGICĂ** nr. 70 din 19.09.2022.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi în general în scădere, exceptând râurile din bazinele Vedea, Bârlad, bazinul inferior al Argeșului, afluenții Prutului și pe cele din Dobrogea unde vor fi staționare, iar pe cursurile mijlocii și inferioare ale Mureșului, Siretului și cursul inferior al Someșului vor fi în creștere datorită propagării.

Sunt posibile ușoare creșteri de debite pe unele râuri mici aferente zonelor de deal și munte din vestul, centrul și nord – vestul țării datorită precipitațiilor prognozate și propagării.

Se menține în vigoare **AVERTIZAREA HIDROLOGICĂ** nr. 70 din 19.09.2022 până la ora 12:00.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 19.09.2022 – 20.09.2022 a fost în creştere, având valoarea de 2500 m3/s, sub media multianuală a lunii septembrie (3800 m3/s).

În aval de Porţile de Fier debitele au fost în creștere pe sectorul Gruia – Oltenița și în scădere pe sectorul Călărași – Tulcea.

Debitul la intrarea în țară (secțiunea Baziaș) va fi în creștere (2800 m3/s).

În aval de Porțile de Fier debitele vor fi în creştere pe sectorul Gruia – Galaţi şi în uşoară scădere pe sectorul Isaccea – Tulcea.

**2.** **Situația meteorologică în intervalul 19.09.2022, ora 09.00 – 20.09.2022, ora 06.00**

**ÎN ŢARĂ**

Vremea a fost rece pentru această dată, chiar deosebit de rece în regiunile intracarpatice și în zona de munte (cu abateri termice negative față de mediile climatologice în general de 5...10 grade). Doar în Câmpia Română și Podișul Dobrogei valorile termice diurne s-au situat în jurul mediilor multianuale. Cerul a fost mai mult noros în vestul, nordul și centrul teritoriului, iar în rest s-a înnorat temporar pe parcursul serii și al nopții. A plouat în Maramureș, Transilvania, Crișana, Moldova, pe arii relativ extinse în Banat și Oltenia, local în Muntenia și izolat în Dobrogea. Ploile au avut și caracter de aversă, izolat s-au semnalat descărcări electrice, iar în nord-vest și la munte cantitățile de apă au depășit 10...15 l/mp. În zona montană, la altitudini de peste 1700 m, local au fost precipitații slabe sub formă de lapoviță și ninsoare şi pe suprafeţe mici era strat de zăpadă ce măsura -în platformele staţiilor meteo- până la 9 cm în nordul Carpaţilor Orientali. Vântul a suflat slab şi moderat, cu intensificări locale în orele serii şi noaptea în sudul teritoriului, cu rafale ce au atins 55...60 km/h în Oltenia şi izolat pe crestele montane şi trecător în nord-est. Temperaturile maxime sau încadrat între 10 grade la Ocna Șugatag și 25 de grade la Calafat şi Bechet, iar la ora 06 se înregistrau valori termice între 4 grade la Voineasa, Curtea de Argeș, Câmpulung, Târgu Logrești și Polovragi și 16 grade la Sulina. Cu totul izolat şi trecător s-a format ceaţă.

*Observație: de ieri dimineață de la ora 06 a fost în vigoare 1 mesaj de atenționare cod galben, emis de către SRPV Craiova.*

**LA BUCUREŞTI**

Vremea a fost predominant frumoasă, iar valorile termice s-au situat în jurul celor normale pentru această perioadă. Cerul a fost variabil, cu înnorări temporare în cursul nopţii, când a plouat slab. Vântul a suflat slab până la moderat. Temperatura maximă a fost de 23 de grade la Afumați și Băneasa și 24 de grade la Filaret, iar la ora 06 se înregistrau 10 grade.

**3. Prognoza meteorologică în intervalul 20.09.2022, ora 09.00–21.09.2022, ora 09.00**

**ÎN ŢARĂ**

Valorile termice vor fi mai scăzute decât cele normale pentru această perioadă cu precădere în vest, centru şi nord unde vremea se va menţine deosebit de rece, iar în sud şi sud-est va fi răcoroasă. În regiunile intracarpatice și în zonele montane cerul va fi mai mult noros şi va ploua pe arii relativ extinse. În restul teritoriului, cerul va fi variabil, cu înnorări temporare şi ploi pe arii restrânse, în Moldova și în dealurile subcarpatice ale Olteniei și Munteniei. Ploile vor avea și caracter de aversă, trecător vor fi însoțite de descărcări electrice, iar în zonele de munte, îndeosebi la altitudini de peste 1500 m, precipitaţiile vor fi și sub formă de mazariche, lapoviţă şi ninsoare. Vântul va sufla slab și moderat, cu unele intensificări la munte, în special pe crestele Carpaților Meridionali și de Curbură, unde rafalele vor atinge 60...80 km/h, iar local și în sud-vestul și sudul teritoriului. Temperaturile maxime se vor încadra între 10 și 22 de grade, iar cele minime vor fi cuprinse în general între 2 și 10 grade, cu cele mai scăzute valori în depresiunile intrmontane și în dealurile subcarpatice din sud, unde vor fi condiții de brumă. Dimineața și noaptea izolat se va semnala ceață.

**LA BUCUREŞTI**

Vremea va fi răcoroasă, cu valori termice ușor mai scăzute față de ziua precedentă. Cerul va fi variabil, cu unele înnorări după-amiaza. Vântul va sufla slab și moderat. Temperatura maximă va fi de 20...21 de grade, iar cea minima de 6...8 grade.

1. ***CALITATEA APELOR***

***Administrația Națională Apele Române*** revine cu informații suplimentare referitor la poluări accidentale a apei râului Bistricioara cu ape uzate (culoare neagra a apei) pe raza comunei Grinties, sat Grinties, aval evacuare Statie de epurare (confl parau Grintiesul Mic), județul Neamț din data de 15.09.2022 -ora 12.20. Rezultatul analizelor de laborator: pH - 8,0 la 25ºC Unități pH; CCO-MN - <LOQ mgO2/l; CCO-Cr – 8,40 mgO2/l; Amoniu – 0,027 mgN/l; Azotiți – 0,004 mgN/l; Azotați – 0,557 mgN/l. În urma interpretării rezultatului analizelor de laborator nu se validează poluarea.

1. ***ALIMENTĂRI CU APĂ***

***Administratia Bazinala de Apă* Prut Bârlad**

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni,corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

***Comisariatul Județean Tulcea din cadrul Gărzii Naționale de Mediu*** informează că în data de 19.09.2022, orele 18.50, s-a produs o poluare accidentala a solului cu 1 tona ulei de motor, pe circa 1,6 km lungime in urma răsturnării unui un tir pe centura orașului Tulcea-zona Kaufland. Politia locala a intervenit si s-a acționat în zonă cu material antiderapant. Nu s-au înregistrat victime.

***Direcția Silvică Prahova*** informează despre producerea, în data de 15.09.2022, ora 14.30, unui incendiu care a afectat 10 ha litieră pe raza O.S. Vărbila, District ecologic Valea Mireș, zona Tohani. Incendiul a fost stins, în aceeași zi, la ora 17.30 prin intervenția a 16 silvicultori, 14 pompieri, 1 polițist și 2 cetățeni. Cauza: scurtcircuit electric la rețeaua electrică din apropiere.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

Direcția Comunicare